
DR 30.6.2009  

 
 

49 

Mesyuarat disambung semula pada pukul 2.30 petang.  

 [Timbalan Yang di-Pertua (Datuk Ronald Kiandee) mempengerusikan 
Mesyuarat] 

Timbalan Yang di-Pertua [Datuk Ronald Kiandee]: Usul Yang Berhormat 
Menteri.  

 

USUL 

 
WAKTU MESYUARAT DAN URUSAN 

DIBEBASKAN DARIPADA PERATURAN MESYUARAT 

 

Menteri di Jabatan Perdana Menteri [Dato’ Seri Mohamed Nazri bin Abdul 
Aziz]:  Tuan Yang di-Pertua, saya mohon mencadangkan: 

“Bahawa mengikut Peraturan Mesyuarat 12(1), Majlis Mesyuarat 
pada hari ini tidak akan ditangguhkan sehingga jam 8 malam ini dan 
sehingga selesai ucapan-ucapan penangguhan dan selepas itu Majlis 
Mesyuarat akan ditangguhkan sehingga jam 10 pagi, hari Rabu, 1 Julai 
2009.” 

Timbalan Menteri di Jabatan Perdana Menteri [Datuk Liew Vui Keong]: Tuan 
Yang di-Pertua, saya pohon menyokong. 

 Timbalan Yang di-Pertua [Datuk Ronald Kiandee]: Ahli-ahli Yang Berhormat 
sekarang saya kemukakan masalah kepada Majlis untuk diputuskan. Masalahnya ialah usul 
seperti yang dikemukakan tadi hendaklah disetujukan. 

 Usul dikemuka bagi diputuskan; dan disetujukan. 

 Majlis bersidang dalam Jawatankuasa.  

 [Timbalan Yang di-Pertua (Datuk Ronald Kiandee) mempengerusikan 
Jawatankuasa] 

 

Fasal 22 – [Pindaan] oleh YB Batu Gajah 

2.31 ptg. 

 Puan Fong Po Kuan [Batu Gajah]: Terima kasih Tuan Pengerusi, saya ingin 
mencadangkan bahawa fasal 22(2) dan (3) dipotong. Tuan Pengerusi saya rasa amatlah 
penting di mana kerajaan telah membentangkan satu rang undang-undang ini bagi 
penubuhan satu Suruhanjaya Integriti, memastikan bahawa Suruhanjaya Integriti 
memainkan peranan yang teramat penting untuk memulihkan keyakinan orang ramai 
terhadap anggota penguat kuasa.  

Jadi apabila kita melihat seksyen 22(2) dan (3) yang memberi kuasa kepada 
suruhanjaya dengan sewenang-wenangnya boleh merujuk kes itu balik kepada agensi 
tersebut apabila mendapati bahawa aduan yang diterima adalah bersifat tatatertib atau 
bersifat jenayah, sebab kalau kita meneliti seksyen 25, saya hendak kaitkan dengan 
mengapa saya pohon seksyen 22(2) dan (3) ini dipotong sebab Jawatankuasa Aduan 
hanya apabila menilai kes tertentu, ia hanya menentukan jenis salah laku dan sama ada 
perlu meneruskan sesuatu siasatan sepenuhnya atau tidak sebelum mengesyorkan kepada 
suruhanjaya. Ia tidak memperuntukkan bagaimana penyiasatan aduan tersebut dengan 
mendalam dalam rang undang-undang ini. 

 



49 Mesyuarat disambung semula pada pukul 2.30 petang. [Timbalan Yang di-Pertua (Datuk Ronald Kiandee) mempengerusikan Mesyuarat] Timbalan Yang di-Pertua [Datuk Ronald Kiandee]: Usul Yang Berhormat Menteri. USUL. WAKTU MESYUARAT DAN URUSAN DIBEBASKAN DARIPADA PERATURAN MESYUARAT. Menteri di Jabatan Perdana Menteri [Dato' Seri Mohamed Nazri bin Abdul Aziz]: Tuan Yang di-Pertua, saya mohon mencadangkan: "Bahawa mengikut Peraturan Mesyuarat 12(1), Majlis Mesyuarat pada hari ini tidak akan ditangguhkan sehingga jam 8 malam ini dan sehingga selesai ucapan-ucapan penangguhan dan selepas itu Majlis Mesyuarat akan ditangguhkan sehingga jam 10 pagi, hari Rabu, 1 Julai 2009." Timbalan Menteri di Jabatan Perdana Menteri [Datuk Liew Vui Keong]: Tuan Yang di-Pertua, saya pohon menyokong. Timbalan Yang di-Pertua [Datuk Ronald Kiandee]: Ahli-ahli Yang Berhormat sekarang saya kemukakan masalah kepada Majlis untuk diputuskan. Masalahnya ialah usul seperti yang dikemukakan tadi hendaklah disetujukan. Usul dikemuka bagi diputuskan; dan disetujukan. Majlis bersidang dalam Jawatankuasa. [Timbalan Yang di-Pertua (Datuk Ronald Kiandee) mempengerusikan Jawatankuasa]. Fasal 22- [Pindaan] oleh YB Batu Gajah 2.31 ptg. Puan Fong Po Kuan [Batu Gajah]: Terima kasih Tuan Pengerusi, saya ingin mencadangkan bahawa fasal 22(2) dan (3) dipotong. Tuan Pengerusi saya rasa amatlah penting di mana kerajaan telah membentangkan satu rang undang-undang ini bagi penubuhan satu Suruhanjaya Integriti, memastikan bahawa Suruhanjaya Integriti memainkan peranan yang teramat penting untuk memulihkan keyakinan orang ramai terhadap anggota penguat kuasa. Jadi apabila kita melihat seksyen 22(2) dan (3) yang memberi kuasa kepada suruhanjaya dengan sewenang-wenangnya boleh merujuk kes itu balik kepada agensi tersebut apabila mendapati bahawa aduan yang diterima adalah bersifat tatatertib atau bersifat jenayah, sebab kalau kita meneliti seksyen 25, saya hendak kaitkan dengan mengapa saya pohon seksyen 22(2) dan (3) ini dipotong sebab Jawatankuasa Aduan hanya apabila menilai kes tertentu, ia hanya menentukan jenis salah laku dan sama ada perlu meneruskan sesuatu siasatan sepenuhnya atau tidak sebelum mengesyorkan kepada suruhanjaya. Ia tidak memperuntukkan bagaimana penyiasatan aduan tersebut dengan mendalam dalam rang undang-undang ini.